Vyhodnotenie medzirezortného pripomienkového konania

Spôsob pripomienkového konania: bežný

Zoznam oslovených subjektov:

Podpredsedníčka vlády SR pre európsku integráciu, Podpredseda vlády SR pre ekonomiku, Podpredseda vlády SR pre legislatívu,
Podpredsedseda vlády SR pre ľudské práva, menšiny a regionálny rozvoj, Ministerstvo školstva, Ministerstvo vnútra, Ministerstvo kultúry, Ministerstvo zahraničných vecí, Ministerstvo práce, sociálnych vecí a rodiny, Ministerstvo výstavby a regionálneho rozvoja, Ministerstvo zdravotníctva, Ministerstvo hospodárstva, Ministerstvo pôdohospodárstva, Ministerstvo životného prostredia,
Ministerstvo obrany, Ministerstvo spravodlivosti, Ministerstvo financií, Ministerstvo dopravy, pôšt a telekomunikácií,
Ministerstvo pre správu a privatizáciu národného majetku, Národný úrad práce, Zbor väzenskej a justičnej stráže

| Počet oslovených subjektov: | 21
| Zaslali do stanoveného termínu: | 21
| Zaslali po termíne: | -
| Vôbec nezaslali: | -
| Subjekty, ktoré nemali pripomienky: | Podpredseda vlády SR pre ľudské práva, menšiny a regionálny rozvoj, Podpredseda vlády SR pre ekonomiku, Ministerstvo výstavby a regionálneho rozvoja, Ministerstvo školstva, Ministerstvo financií, Ministerstvo pôdohospodárstva, Ministerstvo dopravy, pôšt a telekomunikácii, Ministerstvo pre správu a privatizáciu národného majetku, Ministerstvo životného prostredia, Ministerstvo zdravotníctva, Úrad vlády SR – sekcia hospodárskej politiky
| Počet vznesených pripomienok: | 58
| Počet akceptovaných: | 48,  z toho 6 akceptovaných čiastočne
| Počet neakceptovaných, z toho počet zásadných – ktoré subjekty
| 10 | 0
| Rozporové konanie: | 0
| Počet odstránených pripomienok: | 48
| Počet neodstránených pripomienok: | 10

Rezort | Pripomienka | Typ | Vyh. | Spôsob vyhodnotenia

Podpredsedníčka vlády SR pre európsku integráciu

•	čl. 4 ods. 1 písm. f) – na konci vety doplniť: „a spoluzodpovedá za ich efektívne a účelné využitie“
•	čl. 4 ods. 2 – doplniť 2. vetu: „V správe o činnosti uvedie o.i. aj opatrenia vykonané v oblasti kritizovaných relevantnými európskymi a medzinárodnými inštitúciami.“

O 

O

A

N

•	Čl. 4 ods. 1 písm. f) zmenený na základe pripomienky MK SR. 

•	Nie je nevyhnutné týmto spôsobom konkretizovať obsah správy o činnosti splnomocnenca. Táto správa by samozrejme mala byť komplexná a obsahovať informácie zo všetkých oblastí činnosti splnomocnenca vrátane výsledkov činnosti. Nie je preto nutné v štatúte špecifikovať konkrétne oblasti, ktorým by sa mal splnomocnenec v správe venovať.

Podpredseda vlády SR pre legislatívu

•	čl. 3 – vymenovať úlohy splnomocnenca taxatívne, teda vypustiť slovo „najmä“
•	upresniť čl. 4 (ako podnet zohladniť štatúty iných splnomocnencov)

•	čl. 5 – upresniť, nie je zrejmé, čo sa myslí pod pojmom „návrhy zásadného významu“, keď pokyn vedúceho Úradu vlády SR týkajúci sa prípravy a predkladania materiálov na rokovanie vlády SR pozná len legislatívne materiály alebo nelegislatívne materiály
•	čl. 7 – upresniť, kto je na čele sekretariátu

O 

O

O

O

A

N

A

A

•	Upravené v zmysle textu.

•	Takmer totožné formulácie sú použité aj v platnom štatúte splnomocnenca a považujeme ich za dostatočne konkrétne.
•	Upravené v zmysle pripomienky – došlo k vypusteniu spojenia „zásadného významu“.

•	Upravené v zmysle pripomienky.

Ministerstvo práce, sociálnych vecí a rodiny

•	čl. 2 ods. 2 – zvážiť navrhovanú organizačnú zmenu, ako efektívnejšie sa javí ponechanie na úseku podpredsedu vlády SR pre ľudské práva, menšiny a regionálny rozvoj, avšak za predpokladu, že táto problematika bude chápaná ako priorita, ku ktorej riešeniu je potrebné aj adekvátne pristupovať

•	čl. 3 ods. 3 – podľa štatútu medzirezortnej komisie bude tento inštitút poradným orgánom splnomocnenca vlády. Zároveň bude upravovať pôsobnosti medzirezortnej komisie, jej zloženie,  úlohy, zásady činnosti ale i práva a povinnosti členov a ďalšie otázky. Odporúčame preto doplniť ods. 3 o orgán, ktorý schváli štatút medzirezortnej komisie.
•	čl. 6 ods. 4 – vypustiť z textu slová „podľa vlastnej úvahy“, nakoľko to vytvára dojem, že splnomocnenec si vyberá subjekty, s ktorými chce resp. nechce spolupracovať
•	čl. 7 ods. 1 – doplniť sídlo regionálneho detašovaného pracoviska, podobne aj v ods. 5
•	čl. 7 ods 2 – slová „ktorý vydá splnomocnenec“ nahradiť slovami „ktorý vydá vedúci úradu vlády“. V tomto odporúčani sa vychádza z čl. 7 ods. 1, podľa ktorého je Sekretariát splnomocnenca vlády SR pre rómske komunity organizačne začlenený do Úradu vlády SR, a teda nie je samostatným ústredným orgánom štátnej správy.
•	čl. 8 ods. 2 – vypustiť alebo zmeniť a doplniť jeho obsah tak, aby zaväzoval splnomocnenca vlády prerokovať použitie finančných prostriekov vo svojom poradnom orgáne (medzirezortnej komisii) a o použití mimorozpočtových finančných prostriedkov informoval vládu v pravidelnej hodnotiacej správe (čl. 4 ods. 2)

O

O

O

O

O

O

N

N

A

A

A

A

•	Jedným zo základných cieľov vypracovania návrhu nového štatútu splnomocnenca bolo posilnenie postavenia splnomocnenca a zabezpečenie kontinuity  jeho činnosti. Za týmto účelom sa v návrhu štatútu zverilo oprávnenie navrhnúť vymenovanie alebo odvolanie splnomocnenca priamo predsedovi vlády.
•	Otázku, ktorý orgán schvaľuje štatút medzirezortnej komisie rieši schválený štatút medzirezortnej komisie v čl. 10.

•	Upravené v zmysle textu.

•	Doplnené v zmysle textu.

•	Preformulované v zmysle textu.

•	Čl. 8 ods. 2  návrhu štatútu splnomocnenca vypustený.

Ministerstvo kultúry

•	čl. 1 – konkretizovať, na základe ktorých zákonov a všeobecne záväzných právnych predpisov sú vymedzené pôsobnosti a úlohy splnomocnenca vlády SR pre rómske komunity

•	čl. 2 – špecifikovať, alebo spresniť znenie tohto odseku a uviesť konkrétny paragraf zákona NR SR č. 575/2001 Z.z. o organizácii činosti vlády SR a organizácii ústrednej štátnej správy, na základe ktorého pôsobí splnomocnenec
•	čl. 3 – aspoň v predkladacej správe špecifikovať dikciu zákona, na základe ktorého je Medzirezortná komisia pre záležitosti rómskych komunít poradným orgánom splnomocnenca, ktorej splnomocnenec predsedá a riadi jej činnosť tak, aby bola zrejmá opora v zákone
•	čl. 4 ods. 1 písm. a) – odporúčame v odseku 1 konkretizovať aké opatrenia splnomocnenec navrhuje (oblasť)  

•	čl. 4 ods. písm. f) – odporúčame zvážiť navrhované slovné spojenie „spolurozhoduje o použití“, nakoľko splnomocnenec je poradným orgánom vlády SR, ktorý je oprávnený  navrhovať, ale nemá rozhodovaciu kompetenciu
•	čl. 6 ods. 1 – nahradiť slovo „podriadených“ slovným spojením „v zriaďovateľskej pôsobnosti“
•	čl. 6 ods. 2 – slovné spojenie „na metodickom riadení“ nahradiť spojením „na metodickom usmernení“
•	čl. 7 ods. 2 – vzhľadom na skutočnosť, že právnu subjektivitu má iba Úrad vlády SR ako štátna rozpočtová organizácia, potom je činnosť sekretariátu splnomocnenca vlády SR pre rómske komunity súčasťou Organizačného poriadku Úradu vlády SR. Splnomocnenec vlády SR nemôže vydávať samostatný organizačný poriadok.
•	čl. 7 ods. 3 – odporúčame spresniť poznámku pod čiarou k odkazu č. 2  - Zákon NR SR č. 311/2001 Z. z. o verejnej službe v znení neskorších predpisov, zákon NR SR č. 130/2001 Z. z. Zákonník práce v znení neskorších predpisov
•	čl. 8 ods. 2 – jeho obsah je v rozpore so zákonom NR SR č. 303/1995 Z. z. o rozpočtových pravidlách  v znení neskorších právnych úprav, zákonom NR SR č. 291/2002 Z. z. o štátnej pokladnici a zákonom NR SR č. 312/2001 Z. z. o štátnej službe. Akékoľvek granty, alebo účelové dotácie na činnosť štátnej rozpočtovej organizácie, je táto organizácia povinná čerpať ako príjem štátneho rozpočtu, cez odvod prostriedkov na grantový účel a výdavky ako povolené prekročenie limitu výdavkov v NBS, resp. od 1.1.2003 cez Štátnu pokladnicu. Za hospodárenie s prostriedkami štátnej rozpočtovej organizácie zodpovedá vždy štatutár.

O

O

O

O

O

O

O

O

O

O

A

A

N

N

A

A

A

A

N

A

•	Vypustené s ohľadom na znenie pripomienky.

•	Viď pripomienka ÚV Sekcie ľudských práv a menšín č. 1. Na základe tejto pripomienky sme  preformulovali čl. 2 ods. 1. Konkretizáciu § zákona č. 575/2001 Z. z. v poznámke pod čiarou nepovažujeme za nevyhnutnú.
•	Povinnosť jednotlivých ministrov delegovať svojich členov do Medzirezortnej komisie vyplýva z uznesenia vlády SR č. 886 z 19. septembra 2001. Medzirezortná komisia bola zriadená uznesením Medzirezortnej komisie pre záležitosti rómskych komunít č. 1/2001.
•	Formuláciu ustanovenia čl. 4 ods. 1 písm. a) považujeme za dostatočne konkrétnu, nakoľko v úvodnej vete ods. 1 sa uvádza, že splnomocnenec plní nižšie vymedzené úlohy v rozsahu svojej pôsobnosti, t.j. navrhuje a realizuje opatrenia zamerané na riešenie problematiky rómskych komunít v Slovenskej republike a na ich integráciu do spoločnosti (čl. 3 ods. 2 štatútu).

•	Upravené v zmysle textu.

•	Upravené v zmysle textu.

•	Upravené v zmysle textu.

•	Upravené v zmysle textu.

•	Zákon č. 311/2001 Z. z. Zákonník práce bol zatiaľ novelizovaný len jediným zákonom a to zákonom č. 165/2002 Z. z. a z toho dôvodu nie je na mieste formulácia „v znení neskorších právnych predpisov“ (bod 25 Legislatívnych pravidiel vlády SR) ale použitá citácia.
•	Čl. 8 ods. 2 bol vypustený z návrhu štatútu.

Ministerstvo zahraničných vecí SR

•	čl. 6 – doplniť o spoluprácu s medzinárodnými organizáciami, ktoré sa venujú problematike rómskych komunít
•	čl. 6 ods. 4 – formuláciu „podľa vlastnej úvahy“ nahradiť termínom „podľa potreby“

O 

O

A

A

•	Článok 6. doplnený v zmysle pripomienky (ods. 5).

•	Text „podľa vlastnej úvahy“ vypustený.

Ministerstvo hospodárstva SR

•	Návrh štatútu je materiálom legislatívnej povahy, ktorý schvaľuje vláda SR a preto by mal byť primerane spracovaný podľa platných Legislatívnych pravidiel vlády SR. Súčasne odporúčame viaceré ustanovenia štatútu  jazykovo upraviť (napr. čl. 4 ods. 1 písm. e), čl. 4 ods. 2).
•	Predložená Predkladacia správa k štatútu podrobne odôvodňuje jednotlivé ustanovenia navrhovaného štatútu, čím  nie je dodržaný jej rozsah stanovený čl. 7 ods. 2 Smernice na prípravu a predkladanie materiálov na rokovanie vlády SR schválenou uznesením vlády SR č. 512/2001. Odôvodnenie vydania štatútu a jeho jednotlivých ustanovení má byť súčasťou samostatnej dôvodovej správy, ktorá u materiálov legislatívnej povahy je povinnou časťou materiálu predkladaného na rokovanie vlády SR (bod 2.1 ods. 2 Metodického pokynu na prípravu a predkladanie materiálov na rokovanie vlády SR), nie súčasťou Predkladacej správy.
•	čl. 2 ods. 1 – čiastočná duplicita s čl. 3 ods. 1.; zlúčiť obidva odseky do jedného  (s prípadným odkazom pod čiarou na zákon č. 575/2001 Z. z.) a zaradiť ho ako prvý odsek čl. 2

•	čl. 3 ods. 3 – text obsahuje viaceré informácie, ktoré by mali byť zaradené do iného ustanovenia (napr. „predsedá medzirezortnej komisii“, „riadi jej činnosť“). Na druhej strane neobsahuje viaceré dôležité skutočnosti, napr.: kto zriaďuje medzirezortnú komisiu pre záležitosti rómskych komunít (splnomocnenec alebo vláda SR ?) a kto schvaľuje štatút medzirezortnej komisie. 
V texte ods. 3 uviesť tieto skutočnosti:
a) medzirezortná komisia pre záležitosti rómskych komunít sa zriaďuje ako poradný    orgán splnomocnenca,
b) kto a akým aktom medzirezortnú komisiu zriaďuje,
c) predsedom medzirezortnej komisie je splnomocnenec,
d)vymedzenie rámcového obsahu štatútu medzirezortnej komisie a kto štatút schvaľuje.
Riadenie činnosti medzirezortnej komisie zaradiť do čl. 4 medzi hlavné úlohy splnomocnenca.
•	čl. 4 – v ods. 1 písm. c) pri prvej pomlčke za text „zvyšovanie vzdelanostnej úrovne“ doplniť text „a prípravu na povolanie“.
•	čl. 4 – text ods. 1 písm. e) jazykovo upraviť, napr. „vyjadruje sa ku koncepciám vypracovaným orgánmi štátnej správy, ..... inštitúciami, ktoré sa ....“
•	čl. 4 – v ods. 2 odporúčame doplniť o termín, do ktorého splnomocnenec predkladá správu vláde SR a text jazykovo upraviť. Z toho dôvodu text odporúčame upraviť napríklad takto: „Splnomocnenec každoročne najneskôr do konca marca predkladá vláde správu o svojej činnosti a dosiahnutých výsledkoch za predchádzajúci kalendárny rok.“
•	čl. 5 – znenie ods. 3 upravujúce účasť splnomocnenca na rokovaní vlády SR nie je v súlade s čl. 4 Rokovacieho poriadku vlády SR, ktorý bol schválený uznesením vlády SR č. 512/2001. Iné osoby, ako sú osoby uvedené v čl. 3 a čl. 4 ods. 1 a 2 citovaného Rokovacieho poriadku, sa môžu zúčastňovať rokovania vlády SR iba na pozvanie predsedu vlády SR (čl. 4 ods. 4 Rokovacieho poriadku)
•	čl. 6 – z textu ods. 1 odporúčame vynechať slová „orgánov samosprávnych krajov“, pretože sú duplicitné so slovami „orgánov územnej samosprávy“
•	čl. 6 – v ods. 2 z dôvodu upresnenia textu odporúčame: slová „koncepciách rezortov“ nahradiť slovami „tvorbe koncepcií predkladaných ústrednými orgánmi štátnej správy“; skratku „resp.“ nahradiť slovom „alebo“; pred slovo „vzdelávacích“ doplniť slovo „iných“
•	čl. 7 – pojem „východné Slovensko“ uvádzaný v ods. 1 a 5 nie je legislatívne upravený a je veľmi nepresný. Podľa bodu B.3 a B.4 uznesenia vlády SR č. 886/2001 detašované pracovisko sekretariátu splnomocnenca je zriadené v Prešove. Z toho dôvodu odporúčame v čl. 7 uvádzať konkrétne sídlo detašovaného pracoviska sekretariátu splnomocnenca.
•	Organizačný poriadok sekretariátu splnomocnenca (ods. 2) obsahujúci aj jeho organizačnú štruktúru by mala schvaľovať vláda SR. Aj terajšiu organizačnú štruktúru sekretariátu splnomocnenca schvaľovala vláda SR (bod A.3 uznesenia vlády SR č. 886/2001). Priložiť organizačný poriadok vo forme prílohy k štatútu.
•	čl. 8 – v súlade s obsahom čl. 8 odporúčame do  jeho nadpisu doplniť text „a sekretariátu“
•	čl. 11 – pri formulovaní textu postupovať obdobne ako pri ostatných materiáloch legislatívnej povahy schvaľovaných vládou SR, ktoré upravujú činnosť jej výkonných alebo poradných orgánov. Preto text čl. 11 odporúčame upraviť nasledovne: „Tento štatút nadobúda účinnosť dňom jeho schválenia vládou.“. Následne text o schválení štatútu príslušným uznesením vlády SR odporúčame zaradiť pod úvodný nadpis štatútu.

O

O

O

O

O

O

O

O

O

O

O

O

O

O

C

N

C

C

A

A

A

A

A

A

A

N

A

C

•	Podľa čl. 1 legislatívnych pravidiel vlády nie je uznesenie vlády SR, ktorým sa schvaľuje štatút splnomocnenca vlády SR,  materiálom  legislatívnej povahy. Druhá časť pripomienky bola akceptovaná.

•	Viď predchádzajúcu pripomienku MH SR, z tohto dôvodu samostatná dôvodová správa nie je potrebná.

•	Došlo k zlúčeniu čl. 3 ods. 1 a 2 do jedného ustanovenia. V čl. 2 sa vymedzuje postavenie splnomocnenca ako poradného orgánu vlády a v čl. 3 pôsobnosť splnomocnenca, t.j. okruh spoločenských vzťahov, v rámci ktorých vykonáva svoju právomoc.
•	V texte návrhu sa explicitne uvádza, že medzirezortnej komisii predsedá splnomocnenec t.j. je jej predsedom. Taktiež sa uvádza, ktoré skutočnosti upravuje štatút. 

•	Upravené v zmysle textu.

•	Upravené v zmysle textu.

•	Upravené v zmysle textu.

•	Upravené v zmysle pripomienky.

•	Vypustené v zmysle textu.

•	Upravené v zmysle textu.

•	Už upravené v zmysle pripomienky Ministerstva práce, sociálnych vecí a rodiny.

•	Organizačnú štruktúru  sekretariátu je oprávnený vydať vedúci úradu  v zmysle § 23 ods. 2 zákona o organizácii činnosti vlády SR a organizácii  ústrednej štátnej správy.

•	Zapracované v zmysle textu.

•	Upravené v zmysle textu.

Ministerstvo spravodlivosti SR

•	čl. 2 ods. 1 – predkladaný text materiálu “...na základe zákona č. 575/2001 Z.z. o organizácii činnosti vlády a organizácii ústrednej štátnej správy.“ doplniť o text „v znení zákona č. 143/2002 Z. z.“
•	čl. 7 ods. 1 - bližšie zemepisne špecifikovať sídlo regionálneho detašovaného pracoviska na východe územia SR, a to názvom mesta

O

O

A

A

•	Doplnené v zmysle textu.

•	Už doplnené v zmysle pripomienky Ministerstva práce, sociálnych vecí a rodiny.

Ministerstvo obrany SR

•	čl. 2 ods. 1 – uviesť úplný názov uvedeného zákona (zákon č. 575/2001 Z. z. bol novelizovaný zákonom č. 143/2002 Z. z.)
•	čl. 2 ods. 4 – uviesť, podľa akého osobitného predpisu určuje vláda Slovenskej republiky platové náležitosti splnomocnenca, prípadne uviesť tento predpis v poznámke pod čiarou 
•	čl. 5 ods. 1 – nahradiť slová „všeobecne záväznými predpismi“ slovami „všeobecne záväznými právnymi predpismi“
•	čl. 6 ods. 1 – doplniť spätnú väzbu vo vzťahu k orgánom, ktoré poskytli informácie splnomocnencovi, z dôvodu zabezpečenia informovanosti týchto orgánov o využití nimi poskytnutých informácií a o výsledkoch aktivít splnomocnenca
•	čl. 8 – doplniť do úpravy zabezpečenie účelového určenia finančných prostriedkov hradených zo štátneho rozpočtu a dôslednej kontroly ich využitia
•	v texte poznámky pod čiarou k odkazu č. ^1) je potrebné za slová „o štátnej službe“ vložiť slová „a o zmene a doplnení niektorých zákonov“

O

O

O

O

O

O

A

A

A

N

A

A

•	Už doplnené v zmysle pripomienky Ministerstva spravodlivosti.

•	Doplnené v zmysle textu.

•	Doplnené v zmysle textu.

•	Spolupráca splnomocnenca s uvedenými orgánmi a inštitúciami predpokladá aj poskytovanie informácií týmto subjektom zo strany splnomocnenca.

•	Čl. 8 ods. 2 bol z návrhu štatútu vypustený.

•	Doplnené v zmysle textu.

Ministerstvo vnútra SR

•	čl. 2 ods. 1 – vypustiť slová „č. 575/2001 Z. Z. o organizácii činnosti vlády a organizácii ústrednej štátnej správy“ a riešiť to formou odkazu (poznámkou pod čiarou)
•	čl. 3 ods. 3 – slová „v rozsahu svojej pôsobnosti“ vypustiť pre nadbytočnosť. Z uvedeného ustanovenia ne je zrejmé, kto zriaďuje medzirezortnú komisiu a schvaľuje štatút. Odporúčame preformulovať.
•	čl. 4 ods. 1 – vypustiť slovo „najmä“, pretože vzhľadom na zákon č. 575/2001 Z. z. by rozsah pôsobnosti a úlohy splnomocnenca mali byť vymenované taxatívne a v súlade s určeným rozsahom jeho oprávnenia určeným vládou SR pri jeho vymenovaní
•	čl. 4 ods. 1 pism. c) – nie je v súlade s bodom 13 Prílohy č. 2 k Legislatívnym pravidlám vlády SR. Odporúčame dať do súladu.
•	čl. 6 ods. 4 – slová „podľa vlastnej úvahy“ vypustiť pre nadbytočnosť.
•	čl. 7 ods. 1 – upraviť text „pracovisko na východnom Slovensku“, nakoľko právna úprava nepozná územné členenie Slovenska na východné, západné…
•	Pridelenie služobného vozidla (čl. 7 ods. 4) chápeme skôr ako materiálno-technické zabezpečenie činnosti splnomocnenca, než administratívne či organizačné. Odporúčame zvážiť úpravu v uvedenom smere.

O

O

O

O

O

O

O

A

C

A

A

A

A

A

•	Už upravené v zmysle pripomienky MS SR.

•	Formulácia „v rozsahu svojej pôsobnosti“ je podľa nášho názoru možné v návrhu ponechať

•	Už upravené v zmysle pripomienky Podpredsedu vlády SR pre legislatívu.

•	Už upravené v zmysle pripomienky MH SR.

•	Už upravené v zmysle pripomienky MPSV a R.
•	Už upravené v zmysle pripomienky MPSV a R.

•	Upravené v zmysle pripomienky - názov čl. 7 doplnený na „Organizačné, administratívne a materiálno-technické zabezpečenie činnosti splnomocnenca“.

Úrad vlády SR – Sekcia ľudských práv a menšín

•	splnomocnenec nie je člen vlády, a preto je ťažké si predstaviť, že by mohol riadiť činnosť medzirezortnej komisie, teda by mal silnejšie postavenie, než členovia vlády
•	v návrhu štatútu nikde sa nehovorí o tom, kto by mal schvaľovať štatút medzirezortnej komisie a pritom tento štatút by mal riešiť závažné veci, na ktoré zrejme nestačí rozsah oprávnenia splnomocnenca, ako poradného orgánu vlády a ktorého štatút musí schváliť vláda
•	návrh štatútu počíta aj s posilnením jeho postavenia vo vzťahu k orgánom štátnej správy, orgánov samosprávnych krajov a orgánov územnej samosprávy (správne by to malo byť „orgánov obcí“), ako aj od organizácií a inštitúcií podriadených týmto orgánom, keď sa výslovne navrhuje nové oprávnenie splnomocnenca, žiadať informácie a stanoviská od nich. Založenie oprávnenia voči iným orgánom, resp. ním riadeným organizáciám a inštitúciám – aj keď v texte návrhu štatútu nie je výslovne uvedené – jednoznačne znamená ich povinnosť vyhovieť takejto žiadosti. V prípade orgánov štátnej správy by to však znamenal zásah do hierarchie nadriadenosti a podriadenosti a v prípade orgánov vyšších územných celkov a orgánov územnej samosprávy by to nebolo v súlade ani s Ústavou Slovenskej republiky. Tento základný zákon totiž v Čl. 67 ods. 2 a 3 zakotvuje ich autonómiu voči štátu keď ustanovuje, že povinnosti a obmedzenia pri výkone územnej samosprávy možno obci a vyššiemu územnému celku ukladať zákonom a na základe medzinárodnej zmluvy podľa čl. 7 ods. 5, resp. štát môže zasahovať do činnosti obce a vyššieho územného celku len spôsobom ustanoveným zákonom. Ak by išlo o prenesený výkon štátnej správy na obce a územné celky, potom platí, že túto činnosť riadi a kontroluje vláda (Čl. 71 ods. 2).

•	Kým doteraz organizačný poriadok úradu splnomocnenec len vypracuje (Čl. 3 bod 9.) a tvorí súčasť štatútu (Čl. 6 bod 2.), v návrhu štatútu sa uvádza, že tento organizačný poriadok vydá splnomocnenec. Vzhľadom na postavenie splnomocnenca aj tento návrh ide zásadne nad doterajší rámec.
•	Napokon zásadne namietame, aby o použití finančných prostriedkov, ktoré boli „účelne“ poskytnuté na činnosť splnomocnenca a sekretariátu z iných než štátnych zdrojov by odteraz patrilo výlučne do kompetencie splnomocnenca. Jednak nie je možné s týmto návrhom súhlasiť pretože zrejme malo ísť o finančné prostriedky poskytnuté účelovo (nie účelne), ale najmä preto, lebo môže ísť aj finančné prostriedky poskytované štátu v rámci predvstupovej pomoci a týmito poradný orgán vlády by nemal volne disponovať.

O

O

O

O

Z

A

A

C

A

A

•	Preformulované v zmysle textu.

•	Kto schvaľuje štatút Medzirezortnej komisie upravuje priamo štatút medzirezortnej komisie vo svojich záverečných ustanoveniach (čl. 10). Nie je ambíciou tohto návrhu (návrh štatútu splnomocnenca) meniť úpravu danú schváleným štatútom medzirezortnej komisie.
•	Jedným zo základných predpokladov pre úspešné plnenie úloh, ktorými vláda poverila splnomocnenca pre záležitosti rómskych komunít je spolupráca so širokým okruhom štátnych aj neštátnych subjektov za účelom získavania a výmeny informácií, odovzdávania skúseností a pod. Splnomocnenec ako poradný orgán vlády by rozhodne mal mať oprávnenie požadovať od orgánov štátnej správy relevantné informácie a stanoviská, ktoré potrebuje na realizáciu zverených úloh. Toto oprávnenie je ale splnomocnenec povinný realizovať tak, aby nebola dotknutá zákonom stanovená pôsobnosť orgánov štátnej správy a ich zodpovednosť za plnenie úloh. Cieľom navrhovanej úpravy nie je ukladať povinnosti orgánom štátnej správy, ale napomôcť k aktívnejšiemu rozvoju spolupráce medzi splnomocnencom a orgánmi štátnej správy pri riešení problematiky rómskych komunít na Slovensku. V tejto súvislosti by sme chceli upozorniť na ustanovenia čl. 4 ods. 3 a 4 Štatútu splnomocnenca vlády SR pre zahraničných Slovákov, ktoré splnomocnencovi vlády pre zahraničných Slovákov garantujú ešte širší okruh oprávnení vo vzťahu k orgánom štátnej správy, pričom  ústredným orgánom štátnej správy priamo ukladajú povinnosti vo vzťahu k splnomocnencovi. Pokiaľ ide o vzťah splnomocnenca k orgánom územnej samosprávy, tieto boli vypustené z čl. 6 ods. 1 a zahrnuté do ods. 4, medzi spolupracujúce subjekty.
•	Preformulované v zmysle textu - vydávanie organizačného poriadku sekretariátu splnomocnenca je v kompetencii vedúceho Úradu vlády SR, ktorého organizačnou zložkou sekretariát je, pričom návrh organizačného poriadku predloží vedúcemu úradu vlády splnomocnenec.
•	Čl. 8 ods. 2 návrhu štatútu bol vypustený.

| Vysvetlivky k skratkám v tabuľke: | | |
| Z - zásadná | | |
| O - obyčajná | | |
| A - akceptovaná | | |
| C - čiastočne akceptovaná | | |
| N - neakceptovaná | | |